16 Ke eng se se neng sa dira gore Basupi bano ba nne le nonofo ya go itshokela pogiso eo e e setlhogo? Ka bonako fela fa ba sena go goroga ka pabalesego kwa ba neng ba ya gone, ba ne ba bontsha boipelo le go leboga Jehofa mo pampitshaneng ya setlhogo se se reng “Maitlamo a basupi ba ga Jehofa ba ba 230 ba ba tswang mo dinageng tse thataro, ba ba neng ba kokoane mo sekgweng gaufi le Schwerin kwa Mecklenburg.” Ba ne ba tlhalosa jaana mo go yone: “Re kgabagantse nako e telele le e e thata ya teko, mme ba ba falotseng, ba ba swatotsweng mo boubelong jwa molelo jaaka fa go ka tualo, ga ba na le monkonyana wa molelo. (Bona Daniele 3:27.) Go na le moo, ba na le nonofo le maatla a magolo a ba a bonang mo go Jehofa mme ba letile ditaelo tse disha ka tlhoafalo go tswa kwa Kgosing gore ba tsweletse pele dilo tse di amanang le Puso ya Modimo.” *